આ ઠગ ટોળકી રેલવેમાં નોકરી મેળવવા માંગતા યુવાનોને ન્યુ દિલ્હી રેલવે રિક્રુટમેન્ટ બોર્ડના નામે રેલવેમાં નોકરી અપાવવાનું જણાવતા હતા. એસ. ઓ. જી. એ ઠગ ટોળકીની ઓફિસમાં દરોડો પાડીને ૧૨ બોગસ આઇકાર્ડ, ૧૦ નેમ પ્લેટ, ૯ રબર સ્ટેમ્પ, સ્ટેમ્પ પેઇડ, ૫૨ ટ્રેનિંગના સર્ટીફિકેટ, ૩૪ નંગ ઉમેદવારોની બનાવેલી મેરીટ લિસ્ટની યાદી, રજિસ્ટર, ૪ નોટબુક, ૧૪ ઉમેદવારી ફોર્મ, અશોક સ્તંભના હોલમાર્કવાળા ૧૮૦ નંગ લેટર પેઇડ, ૪૮ નંગ રેલવેના માર્કાવાળા કવર, ૨૧ રેલવે મંત્રાલયના કોરા લેટર પેઇડ, રેલ ભવનના સિક્કાવાળુ પરીક્ષાપત્ર, ૧૧ નંગ રેલ ભરતી બોર્ડના કવરોવાળા ઓર્ડર સહિતના દસ્તાવેજો કબજે કર્યાં હતા.